User talk:Mohamad rameez

Manifesto; Feydhoo Dhaira (S-02)
މެނިފެސްޓޯ

މުހައްމަދު ރަމީޒު؛ އާބުރުޒީގެ؛ ސ.ފޭދޫ ކެނޑިޑޭޓް ނަމްބަރު 9 ފޭދޫ ދާއިރާ (S-02)

ފޭދޫދާއިރާގެ އިއްޒަތްތެރި ރައްޔިތުންނަށް! އަހުރެންގެ ގާނޫނީ ހަޔާތުގައި ރައްޔިތުންގެ މަޖިލީހުގެ މެމްބަރުން ހޮވުމަށް ފާއިތުވި ތަނުގާ ވޯޓު ދީފާވާނީ އަހުރެން ގަބުލުކުރާ އުސޫލުން މަސައްކަތް ކޮށްދިނުމަށް ނޫނީ މިދެންނެވި އުސޫލުން މަސައްކަތް ފަށާދިނުމަށް އެދިގެން ހުރެއެވެ.

އަހުރެންނަށް ފެނި ކަށަވަރު ކުރެވިފާވަނީ ރައްޔިތުންނަށްޓަކައި ރައްޔިތުންގެ މަންދޫބުން މިއުސޫލުން މަސައްކަތް ކުރުމަށް ނޫނީ މިއުސޫލުން މަސައްކަތް ފަށާގަތުމަށް އުޒުރުވެރި ވަމުން އައިސްފާ ވާތަނެވެ.

އަހުރެންގެ ގާނޫނީ ހަޔާތުގައި ރައްޔިތުންގެ މަންދޫބުންގެ އަރިއަހުން އެދެމުން އައިސްފައިވާ މިދެންނެވި އުސޫލު ރައްޔިތުންނަށްޓަކައި ގާއިމުކޮށް ދިނުމަކީ އަހުރެންގެ އެންމެބޮޑު ވައުދެވެ.

އަހުރެން ދެކޭގޮތުގައި ރައްޔިތުންގެ މަންދޫބުން ރައްޔިތުންގެ މަޖިލީހުގައި މަސައްކަތް ކުރުމުގެ އިތުރުން، ރައްޔިތުންގެ މަންދޫބުން ގާއިމުކުރަންޖެހޭ ދާއިރާ އޮފީހުގައި ހަފުތާގެ ބަންދު ދުވަސްތަކުގައި ރައްޔިތުންނާއި ބައްދަލު ކުރެވޭނެ އިންތިޒާމެއް ގާއިމު ކުރަން ޖެހޭނެއެވެ.

އަހުރެން މިފަދަ އުސޫލެއް ގާއިމު ކޮށްދޭން ބޭނުންވަނީ ރައްޔިތުންވެސް މިފަދަ އުސޫލެއް ގާއިމު ކުރަން އެދޭތީއާއި އަދި އަހުރެން ދެކޭގޮތުގައި ރައްޔިތުންނަށް މިކަމުން ގިނަގުނަ ކުރިއެރުން

ލިބިދޭނެކަން ކަށަވަރުވާތީއެވެ.

މުޙައްމަދު ރަމީޒު

ތައާރަފު: އަހުރެން ކީރިތި ﷲ ގެ ޙަޝުރަތުން ވާގިއަށް އެދިގެންހުރެ، ރައްޔިތުންގެ މަޖިލީހަށް ކުރިމަތިމިލަނީ، ފޭދޫގެ އެންމެހާ ރައްޔިތުން އަދި އައްޑު އަތޮޅާއި ދިވެހިރާއްޖޭގެ އެންމެންހާ ރައްޔިތުން އެކުލެވި ޝާމިލުވާގޮތަށް ވަކާލާތުކުރުމަށާއި، ރައްޔިތުންގެ އުއްމީދާއި އިހްސާސްތައް ދަނެގަނެވޭނެ ނިޒާމެއް ފޭދޫގައި ގާއިމު ކުރުމަށާއި، އެކުވެރި ކަމާއި އެއްބައެއް ވަންތަކަން ކުރިއެރުވުމަށް މަސައްކަތް ކުރުމަށާއި އަދި ފޭދޫގެ އެންމެހާ ރަތްޔިތުންނަށް ޚިދުމަށް ކޮށްދިނުމަށެވެ.

1. އަހުރެން ދެކޭގޮތް ކޮންމެ ދިވެހި ރައްޔިތަކަށް ވެސް އެރައްޔިތަކު ދިރިއުޅޭ ރަށުގައި ނޫނީ އެރައްޔިތަކު ދިރިއުޅެން ގަސްދުކުރާ ރަށެއްގައި މިނިވަން ކަމާއެކު ކުރިއަށް ދިއުމަށް މަގުފަހިވެފައި ހުންނަން ޖެހޭނެ ؛ އަދި ކުށްކުރާ ފަރާތްތަކުން ހިންގާ ނޭދެވޭ ކަންތައްތައް ސަރުކާރުގެ ކަމާބެހޭ ފަރާތުން ދުރާލާ ދަނެގަނެ، މިފަދަ އަމަލުތަކުން ރައްޔިތުންނާއި ރައްޔިތުންގެ މުދާ ރައްކާތެރި ކުރެވިފައި ހުންނަން ޖެހޭނެ.

2. އަހުރެން އެދޭގޮތް ރައްޔިތުންގެ ލާބައާއި މަންފާއަށް ދިވެހި ސަރުކާރުން މަސައްކަތްކުރުން، ރައްޔިތުންނަށް ސަރުކާރުން މިކަން ކަށަވަރު ކޮށްދިނުން؛ އަދި ރައްޔިތުންގެ ދިރިއުޅުމާއި ރައްޔިތުންގެ ކުރިމަގަށް ހުރަސް ނޭޅޭގޮތަށް ސިޔާސީ ފަރާތްތަކުން ރައްޔިތުންގެ ތާއީދު ހޯދުމަށް މަސައްކަތްކުރުން.

3. އަހުރެން މަސައްކަތް ކުރާނެ އުސޫލު ރައްޔިތުންގެ މަޖިލީހުގެ ކޮންމެ މެމްބަރަކަށް ވެސް އިސްލާމް ދީނުގެ އަސްލުތަކާއި ޚިލާފުނުވެ އެމެމްބަރަކު ހޮވުނު ދާއިރާ ތަމުސީލު ކުރުމުގެ އެންމެހާބާރު ގާނޫނީ ގޮތުންލިބިދެއެވެ. މިސަބަބަށްޓަކައި ރައްޔިތުންގެ މަޖިލީހުގެ މެމްބަރުންގެ ވަޡީފާގެ ބަޔާނެއް ބަޔާންކޮށްފަކާނުވާނެއެވެ.

އަހުރެން މަސައްކަތް ކުރުމަށް ނިންމާފައިވަނީ ރައްޔިތުންގެ މަންދޫބެއްގެ ގޮތުން ރައްޔިތުންގެ މަޖިލީހުގަޔާއި، ރައްޔިތުންގެ މަޖިލީހުގެ މަސައްކަތެއް ނެތްނަމަ، ހަފްތާގެ ބަންދު ދުވަސްތަކާއި އަދި މިނޫންވެސް ބަންދު ދުވަސް ތަކުގައި ފޭދޫގައި ގާއިމުކުރާ އަހުރެންގެ އޮފީހުގައެވެ.

4. ރައްޔިތުންގެ މަޖިލީހުގެ މަސައްކަތް ރައްޔިތުންގެ މަންދޫބެއްގެ ގޮތުން ރައްޔިތުންގެ މަޖިލީހުގައި ކުރަންޖެހޭ ކަންތައްތަކަކީ، ސަރުކާރުގެ ތަފާތު ދާއިރާތަކުން މަޖިލީހަށް ހުށަހެޅޭ ބިލްތަކާއި، ރައްޔިތުންގެ މަޖިލީހުގެ ޑުރާފްޓް ކުރާ ކޮމިޓީން މަޖިލީހަށް ހުށަހެޅޭ ބިލްތަކާއި އަދި އަމިއްލަ މެމްބަރުން މަޖިލީހަށް ހުށަހެޅޭ ބިލްތަކަށް (ރައްޔިތުންނާއެކު މަޝްވަރާކޮށް، ޚިޔާލު ބަދަލުކޮށް، ރައްޔިތުންގެ ވިސްނުމާ އެއްގޮތަށް މަޖިލީހުގާ) ވަކާލާތު ކުރުމާއި، ވަކާލާތުކުރާ ބިލަކީ މިއަދާއި އަދި ކުރިމަގުގައި ރައްޔިތުންނަށް ފައިދާހުރި ބިލަކަށް ވާނަމަ ފޭދޫގެ ރައްޔިތުންގެ ފަރާތުން ބިލު ފާސްކުރުމަށް ވޯޓު ދިނުމެވެ.

އަހުރެން ދެކޭގޮތުގައި ރައްޔިތުންގެ މަންދޫބެއްގެ ގޮތުން ރައްޔިތުންގެ މަޖިލީހުގައި ކުރަންޖެހޭ އެންމެ މުހިއްމު ކަމަކީ، ގާނޫނު ހެދުމުގެ އިތުރުން ރައްޔިތުންނަށް ޚިދުމަށް ފޯރުކޮށް ދިނުމަށް ރައްޔިތުންގެ މަޖިލީހަށް ސަރުކާރުން ހުށަހަޅާ ދައުލަތުގެ ބަޖެޓު ފާސްކުރުމެވެ.

އަހުރެންގެ ވިސްނުން މިކަމުގައި ގެންގުޅޭނީ ސަރުކާރުގެ ހިންގުމުގެ ޚަރަދު ކުޑަކުރުމަށް ވަކާލާތުކޮށް، ރައްޔިތުންނަށް ސަރުކާރުން ފޯރުކޮށްދޭ ޚިދުމަތްތައް އިތުރުކޮށް، އަދި ފޯރުކޮށްދޭ ޚިދުމަތުގެ ފެންވަރު ރަގަޅު ކުރުވުމުގެ މަށްޗަށެވެ.

5. ދާއިރާގެ މަސައްކަތް އަހުރެން ކަޑައަޅާފައިވަނީ، އަހުރެން ތަމުސީލުކުރާ ދާއިރާ، ފޭދޫގައި އޮފީހެއް ގާއިމުކުރުމަށާއި އަދި މިއޮފީހުގައި މަސައްކަތްކުރާނެ މުވައްޡަފަކު ކަނޑަ އެޅުމަށެވެ. އަހުރެން މިގޮތަށް ކަޑައެޅީ އަހުރެންނާއި ރައްޔިތުންނާއި ދެމެދު އޮންނަންވާ ގުޅުން އިތުރުކޮށް އަދި އަހުރެންނަށް ބޭނުންވާ މައުލޫމާތު ހޯދުމުގައި ފަސޭހަތަކެއް ލިބިދޭނެތީއެވެ

އަހުރެންގެ ދާއިރާ ފޭދޫގެ ކޮންމެ ރައްޔިތަކަށްވެސް އަހުރެންނާއި ބައްދަލުކޮށް ރައްޔިތުން ކަންބޮޑުވާ މައްސަލަތައް ހިއްސާ ކުރެވެން ޖެހޭނެއެވެ. މިގޮތުން ހިއްސާ ކުރެވޭނެ މުހިއްމު ކަންތަކަކީ ގޯތި ލިބުމުގާ ހުރިދަތިކަން، ކުދިންގެ ތައުލީމު ކުރިއެރުވުމުގާ ހުރިދަތިކަން، ވަޡީފާގެ ލިބުމުގާ ހުރިދަތިކަން، ވިޔާފާރި ކުރިއެރުވުމުގާ ހުރިދަތިކަން، ސިއްހީގޮތުން ހުރިދަތިކަން، އަދި ރައްޔިތުން ދިރިއުޅޭ ތިމާވެށީގާ ހިނގާ ކަންތައް ތަކުގައެވެ.

އަހުރެން ރައްޔިތުންގެ މިފަދަ ޝަކުވާ ވަރަށް ގާތުން ބަލައި އަޑުއެހުމަށް ފަހު ކަމުގެ ހަގީގަތް ދަނެގަނެ ރައްޔިތުންގެ ކަންބޮޑުވުންތައް ސަރުކާރުގެ ކަމާބެހޭ ފަރާތްތަކަށް ގެންގޮސްދޭ ނަމެވެ. އަހުރެން މިގޮތުން ކުރާ ހުރިހާކަމެއް ރައްޔިތުންނާއި ހިއްސާކުރަމުން ގެންދާނަމެވެ.

އަހުރެމެންގެ ލޯބިވާ މައިން ބަފައިން އަހުރެމެންނަށް ކާނާ ހޯދާދިނުމަށާއި، ތައުލީމު ހޯދާދިނުމަށާއި އަދި ސިއްޚީ ޚިދުމަށް ހޯދަދިނުމަށް "1976 ގައި ފެއްޓެވި ހިޖުރަ ކުރުމުގެ ސަގާފަތް" ނިމުމަކަށް ގެނަވިގެން ނޫނީ އަހުރެމެންގެ ދިރިއުޅުން ފުރިހަމައެއް ނުވާނެއެވެ.

އަހުރެން ބޭނުންވަނީ ރަށުގައި ދިރިއުޅޭ ރައްޔިތުންނާއި މާލެގައި ދިރިއުޅޭ އެންމެހާ ރައްޔިތުންނާއި ބައްދަލުކޮށް ބޭނުންވާ މައުލޫމާތު ހޯދުމަށްފަހު ރަތްޔިތުންގެ ލަފަޔާއި މަޝްވާރާގެ މަތިން މިސަގާފަތް ނިމުމަކަށް ގެނައުމަށް މަސައްކަތް ކުރުމަށެވެ.

6. ނިންމާލުން އަހުރެން (މުހައްމަދު ރަމީޒު) ނުފޫޒުން އެއްކިބާވެހުރެ ރައްޔިތުންގެ މަޖިލީހުގެ އައްޑު އަތޮޅު ފޭދޫ ދާއިރާގެ ގޮނޑިއަށް ކުރިމަތި މިލަނީ ކުރިއަށްއޮތް ފަސްއަހަރު ފޭދޫގެ އެންމެހާ ރައްޔިތުންނަށް ޚިދުމަތް ކުރުމަށް އަހުރެންގެ ހުރިހާ ވަގުތެއް ހުސްކޮށް ހުރެއެވެ. އަހުރެން ބޭނުންވަނީ އިޤްތިސާދީ، އިޖުތިމާޢީ އަދި އުމުރާނީ ގޮތުން ކުރިއަށް ދިއުމަށް ރައްޔިތުން އެކުވެރިކަމާއެކު މަސައްކަތް ކުރުމަށެވެ. އަހުރެންގެ ދުޢާއަކީ ކީރިތި ﷲ އަހުރެމެން އެންމެންގެ މަސައްކަތުގައި ބަރަކާތް ލެއްވުމެވެ